12. ข้อมูลอื่นที่เกี่ยวข้อง

บริษัท ระยองเพียวริฟายเออร์ จำกัด (มหาชน) (“บริษัทฯ”) ได้จดทะเบียนก่อตั้งเมื่อวันที่ 27
มกราคม 2538 เพื่อดำเนินการกลั่นเพื่อแปรสภาพคอนเดนเสท เรสสิดิว (Condensate
Residue) ซึ่งเป็นวัตถุดิบผลพลอยได้ (by product) จากกระบวนการผลิตของ บริษัท ปตท.
อะโรเมติกส์ และการกลั่น (มหาชน) เพื่อให้ได้ผลิตภัณฑ์ปิโตรเลียม และปิโตรเคมีที่มีคุณภาพได้แก่
น้ำมันดีเซลหมุนเร็ว เคมีภัณฑ์ และน้ำมันเตา โรงกลั่นของบริษัทฯ
ตั้งอยู่บริเวณนิคมอุตสาหกรรมมาบตาพุด จังหวัดระยอง ก่อสร้างแล้วเสร็จในเดือนกันยายน 2540
ปัจจุบันโรงกลั่นของบริษัทฯมีกำลังผลิตสูงสุด 17,000 บาร์เรลต่อวัน หรือประมาณ 80
ล้านลิตรต่อเดือน นอกจากผลิตภัณฑ์ที่บริษัทฯผลิตเองได้
บริษัทฯยังได้จัดซื้อน้ำมันเบนซินสำเร็จรูปจากผู้ผลิตหรือผู้จำหน่ายรายอื่นเพื่อมาจำหน่าย
บริษัทฯบริหารคลังน้ำมัน 4 แห่ง เพื่อจัดจำหน่ายน้ำมันสำเร็จรูปทั้งค้าส่งและค้าปลีก
โดยบริษัทฯได้รับใบอนุญาตเป็นผู้ค้าน้ำมันตามมาตรา 7 แห่งพระราชบัญญัติการค้าน้ำมันเชื้อเพลิง
พ.ศ. 2543 ช่องทางการจัดจำหน่ายของบริษัทฯสามารถแบ่งเป็น 3 ช่องทางตามกลุ่มประเภทลูกค้า
คือ

1)  การค้าส่งให้กับผู้ค้าส่งน้ำมันเพื่อไปจำหน่ายต่อโดยมีมูลค่าประมาณร้อยละ 68
    ของยอดขายทั้งหมดของบริษัทฯในปี 2552

2)  การค้าปลีกจะดำเนินการผ่านสถานีบริการน้ำมันของ บริษัท เพียวพลังงานไทย จำกัด (PTEC)
    ซึ่งเป็นบริษัทย่อยที่บริษัทฯถือหุ้นอยู่ร้อยละ 99.99 โดยในปี 2552
    การค้าปลีกมีมูลค่าเป็นประมาณร้อยละ 22 ของยอดขายรวมของบริษัทฯ และ

3)  การส่งออกในปี 2552 คิดเป็นมูลค่าร้อยละ 10 ของยอดขายรวมของบริษัทฯ

บริษัทฯ มีนโยบายให้บริการค้าปลีกผ่าน PTEC โดยคลุมพื้นที่ในภาคเหนือ ภาคตะวันออกเฉียงเหนือ
ภาคตะวันออก ภาคใต้ตอนบน และภาคกลางรอบนอกปริมณฑล
ส่วนผลิตภัณฑ์ที่จำหน่ายผ่านช่องทางการค้าส่งให้แก่ผู้ค้าส่งน้ำมัน
ส่วนใหญ่จะถูกนำไปจำหน่ายให้แก่ลูกค้าในต่างจังหวัด

เป้าหมายในการดำเนินธุรกิจในอนาคต เพื่อเป็นผู้นำอุตสาหกรรมกลั่นน้ำมันขนาดกลาง
และดำเนินธุรกิจน้ำมันครบวงจร ทั้งการจัดหา ขนส่ง คลังน้ำมัน กลั่น จำหน่ายส่ง และจำหน่ายปลีก
ให้ความสำคัญต่อคุณภาพและบริการเพื่อให้เกิดประโยชน์สูงสุดแก่ลูกค้าและผู้ถือหุ้นเป็นสำคัญ
บริษัทฯมุ่งเน้นการบริหารงานแบบสากล
ภายใต้ระบบที่มีคุณภาพโดยนำเทคโนโลยีสารสนเทศอันทันสมัยมาใช้ในการบริหารงาน
เพื่อลดความเสี่ยงของธุรกิจและสามารถตอบสนองความต้องการให้กับลูกค้าอย่างมีประสิทธิภาพ
ในด้านการผลิตบริษัทฯ
มุ่งเน้นพัฒนาเทคโนโลยีกระบวนการผลิตเพื่อลดต้นทุนและเพิ่มประสิทธิภาพของธุรกิจ
โดยที่ผ่านมาบริษัทฯ พึ่งพาเทคโนโลยีที่พัฒนาได้เองภายในประเทศ ซึ่งส่งผลให้บริษัทฯ
สามารถลดค่าใช้จ่ายในการผลิตเนื่องจากไม่ต้องเสียค่าลิขสิทธิ์จากต่างประเทศ
นอกจากนี้บริษัทฯยังให้ความสำคัญกับการแสวงหาพันธมิตรธุรกิจทั้งภายใน
และต่างประเทศเพื่อนำประโยชน์มาสู่ประเทศชาติ
และยังยึดมั่นในการดำเนินธุรกิจบนพื้นฐานของความรับผิดชอบต่อสิ่งแวดล้อมและสังคมเป็นสำคัญ

บริษัทฯ มีรายได้จากการจำหน่ายน้ำมันและเคมีภัณฑ์ในปี 2552 จำนวน 15,326.92 ล้านบาท
ลดลงจากปี 2551 ซึ่งมีรายได้เป็นจำนวน 22,410 ล้านบาท หรือลดลงร้อยละ 31.61
มีกำไรสุทธิเท่ากับ 333.19 ล้านบาท เพิ่มขึ้น837.66 ล้านบาท คิดเป็น ร้อยละ 166.05
เทียบกับในปี 2551 ซึ่งมีขาดทุนสุทธิ 504.47 ล้านบาท บริษัทฯ มีสินทรัพย์รวม 3,713 ล้านบาท
และ มีทุนจดทะเบียน และทุนเรียกชำระแล้ว 529,870,229 บาท

โดยที่บริษัทฯ ได้ขายหุ้นสามัญเพิ่มทุนจากการเพิ่มทุนจดทะเบียนจาก 336.4 ล้านบาท เป็น 415.55
ล้านบาท โดยหุ้นเพิ่มทุนดังกล่าวได้เสนอขายต่อประชาชนจำนวน 15.83 ล้านหุ้น ในราคาหุ้นละ 27
บาท คิดเป็นร้อยละ 19 ของทุนจดทะเบียนภายหลังการเพิ่มทุนโดยให้ประชาชนจองซื้อเมื่อวันที่
12 - 14 พฤศจิกายน 2546 โดยเงินที่ได้ครั้งนี้จะนำไปใช้ในการขยายสถานีบริการน้ำมัน
การลงทุนในโครงการก่อสร้างโรงกลั่นน้ำมันในประเทศเวียดนาม
เพิ่มประสิทธิภาพและความสามารถในการผลิตผลิตภัณฑ์ที่มีมูลค่าสูง
และการปรับปรุงคุณภาพน้ำมันให้ได้ตามมาตรฐานที่กฎหมายใหม่กำหนด ต่อมาวันที่ 25 พฤศจิกายน
2547 ได้มีมติจากการประชุมวิสามัญผู้ถือหุ้นครั้งที่ 1/2547
ให้เปลี่ยนแปลงมูลค่าที่ตราไว้ของหุ้นสามัญของบริษัทจากราคาหุ้นละ 5.00 บาท เป็นหุ้นละ 1.00
บาท ซึ่งมีผลให้บริษัทฯมีทุนจดทะเบียน 415.55 ล้านบาท แบ่งเป็นหุ้นสามัญ 415.55 ล้านหุ้น
โดยหุ้นสามัญของบริษัทฯได้เข้าทำการซื้อขายในตลาดหลักทรัพย์แห่งประเทศไทยในราคาที่ตราไว้หุ้นละ
1.00 บาท เมื่อวันที่ 1 ธันวาคม 2547

ต่อมาที่ประชุมสามัญผู้ถือหุ้นประจำปี 2548 เมื่อวันที่ 18 เมษายน 2548
ได้มีมติให้เพิ่มทุนจดทะเบียนจาก 415.55 ล้านบาทเป็น 424.04 ล้านบาท
โดยเป็นการจัดสรรใบสำคัญแสดงสิทธิที่จะซื้อหุ้นสามัญให้แก่ กรรมการ ที่ปรึกษา ผู้บริหาร
และพนักงานของบริษัทฯ และบริษัทย่อย เพื่อเพิ่มขวัญและกำลังใจในการปฏิบัติงาน
ทั้งนี้ได้ทำการแปลงสภาพใบสำคัญแสดงสิทธิเป็นหุ้นสามัญครั้งที่ 1/3 เมื่อวันที่ 30 พฤศจิกายน 2548
จำนวน 2,822,686 หน่วย โดยบริษัทฯ ได้จดทะเบียนชำระทุนเพิ่มต่อกระทรวงพาณิชย์เมื่อวันที่ 8
ธันวาคม 2548 ซึ่งมีผลทำให้ทุนชำระแล้วเปลี่ยนแปลงจาก 415,550,000 บาทเป็น
418,372,686 บาท

เมื่อวันที่ 31 มีนาคม 2549 ที่ประชุมสามัญผู้ถือหุ้นประจำปี 2549
ได้มีมติอนุมัติให้เพิ่มทุนจดทะเบียนของบริษัทฯ จาก 424,040,000 บาท เป็น 530,048,171 บาท
โดยการออกหุ้นสามัญเพิ่มทุนจำนวน 106,008,171 หุ้น มูลค่าที่ตราไว้หุ้นละ 1 บาท
เพื่อจ่ายเป็นหุ้นปันผลจำนวน 104,593,717 หุ้น
และเพื่อรับรองการปรับอัตราการใช้สิทธิของใบสำคัญแสดงสิทธิตามโครงการ ESOP ครั้งที่ 1
ที่ได้รับผลกระทบจากการจ่ายหุ้นปันผลจำนวน 1,415,000 หุ้น บริษัทฯ
ได้จดทะเบียนเพิ่มทุนกับกระทรวงพาณิชย์เมื่อวันที่ 7 เมษายน 2549

ในระหว่างปี 2549 บริษัทฯ ได้จ่ายหุ้นปันผลจำนวน 104,593,070 หุ้น มูลค่าที่ตราไว้หุ้นละ 1
บาท รวมเป็นเงิน 104,593,070 บาท บริษัทฯ ได้จดทะเบียนเพิ่มทุนกับกระทรวงพาณิชย์เมื่อวันที่
7 เมษายน 2549

ในเดือนพฤศจิกายน 2549 บริษัทฯ
ได้รับเงินเพิ่มทุนจากการใช้สิทธิ์ตามใบสำคัญแสดงสิทธิซื้อหุ้นสามัญ (RPC-W1) จำนวน 3,294,677
หุ้น ราคาหุ้นละ 1 บาท รวมเป็นเงิน 3,294,677 บาท ทำให้ทุนที่ออก และชำระแล้วของบริษัทฯ
ณ วันที่ 31 ธันวาคม 2549 เพิ่มขึ้นเป็น 526,260,433 บาท โดยบริษัทฯ
ได้จดทะเบียนเพิ่มทุนกับกระทรวงพาณิชย์เมื่อวันที่ 4 ธันวาคม 2549

ที่ประชุมสามัญผู้ถือหุ้น ประจำปี 2550 เมื่อวันที่ 5 เมษายน 2550
ได้อนุมัติให้บริษัทจัดสรรใบสำคัญแสดงสิทธิที่ไม่สามารถใช้สิทธิ เนื่องจากพนักงานลาออกหลังวันที่ 30
พฤศจิกายน 2549 ถึงวันที่ 5 เมษายน 2550 จำนวน 569,047 หน่วย จากผู้รับช่วงซื้อหลักทรัพย์
ตามโครงการ ESOP ครั้งที่ 1 ให้แก่พนักงาน โดยออกใบสำคัญแสดงสิทธิที่จะซื้อหุ้นสามัญของบริษัท
(“ใบสำคัญแสดงสิทธิ”) ให้แก่ พนักงานตั้งแต่ระดับผู้จัดการฝ่ายลงมา
และผู้บริหารที่เป็นพนักงานใหม่และไม่เป็นกรรมการของบริษัทและบริษัทย่อย
โดยอัตราการใช้สิทธิใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1.25 หุ้น
ราคาการใช้สิทธิเท่ากับ 1.00 บาท เว้นแต่จะมีการปรับราคา และอัตราการปรับสิทธิ
กำหนดวันที่ใช้สิทธิ คือ วันที่ 30 พฤศจิกายน 2550

ที่ประชุมสามัญผู้ถือหุ้นประจำปี 2551 เพื่อจ่ายเงินปันผล สำหรับผลประกอบการทั้งปี 2550
ในอัตราหุ้นละ 0.42 บาท เมื่อหักเงินปันผลระหว่างกาลที่จ่ายไปแล้ว ในอัตราหุ้นละ 0.12 บาท
คงเหลือเงินปันผล สำหรับผลประกอบการปี 2550 ในอัตราหุ้นละ 0.30 บาท
เป็นจำนวนเงินทั้งสิ้นไม่เกิน 158,961,069 บาท
(หนึ่งร้อยห้าสิบแปดล้านเก้าแสนหกหมื่นหนึ่งพันหกสิบเก้าบาทถ้วน) โดยการจ่ายเป็นเงินสดปันผล
รวมทั้งกำหนดการปิดสมุดทะเบียนพักการโอนหุ้น เพื่อสิทธิในการรับเงินปันผล เป็นวันจันทร์ที่ 17
มีนาคม 2551 เวลา 12:00 น. และกำหนดจ่ายเงินปันผลในวันพุธที่ 30 เมษายน 2551
และอนุมัติให้บริษัทดำเนินการลดทุนจดทะเบียนจากเดิม 530,048,171 บาท เป็น 529,870,229
โดยการตัดหุ้นสามัญที่ยังไม่ได้ออกจำหน่ายคงเหลือจากการใช้สิทธิตามใบสำคัญแสดงสิทธิซื้อหุ้นสามัญจำนวน
177,942 หุ้น มูลค่าที่ตราไว้หุ้นละ 1 บาท และบริษัทฯ ได้จดทะเบียนลดทุนกับกระทรวงพาณิชย์แล้ว
เมื่อวันที่ 17 เมษายน 251

ในระหว่างปี 2551 บริษัทฯ ได้จ่ายเงินปันผล สำหรับผลประกอบการ 6 เดือนแรกของปี 2551
และได้จัดสรรกำไรโดยจ่ายเงินปันผลระหว่างกาลสำหรับผลการดำเนินงานงวด 6 เดือนแรกของปี
2551 ในอัตราหุ้นละ 0.17 บาท ในวันที่ 4 กันยายน 2551 รวมทั้งได้ซื้อคืนหุ้นสามัญของบริษัทฯ
จำนวน 46,706,900 หุ้น มูลค่า 220,549,808 บาท ราคาทุนเฉลี่ยหุ้นละ 4.72 บาท
คิดเป็นอัตราร้อยละ 8.81 ของจำนวนหุ้นที่บริษัทฯ ออกเมื่อวันที่ 1 กุมภาพันธ์ ถึง 31 กรกฎาคม
2551

ที่ประชุมสามัญผู้ถือุห้นประจำปี 2552 บริษัทฯ ได้งดจ่ายเงินปันผลสำหรับผลประกอบการ 6
เดือนหลังของปี 2551